Elon Musk, despre Zelenski: „Ar trebui să plece de la putere și să i se ofere un fel de amnistie într-o țară neutră”
Miliardarul Elon Musk, ajuns la cârma unui departament de eficientizare a Guvernului american (DOGE), dar și în permanență în preajma președintelui american Donald Trump, a comentat pe rețeaua sa de socializare X (fostă Twitter), catalogându-l pe președintele ucrainean Volodimir Zelenski drept „malefic” și lansând ideea ca acestuia să îi fie oferit un fel de „amnistie” într-o țară neutră, în schimbul „tranziției înapoi la democrație”, scrie The Telegraph.